KOMISSION ASETUS (EY) N:o 345/96,

annettu 27 päivänä helmikuuta 1996,

GATT:iin sidottujen yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen kiintiöiden muuttamista tai mukauttamista koskevista säännöistä annetun neuvoston asetuksen (EY) N:o 1808/95 liitteen I muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon GATT:iin sidottujen yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen kiintiöiden muuttamista tai mukauttamista koskevista yksityiskohtaisista säännöistä 24 päivänä heinäkuuta 1995 annetun neuvoston asetuksen (EY) N:o 1808/95 (1) ja erityisesti sen 9 ja 10 artiklan,

sekä katsoo, että

neuvoston asetuksella (EY) N:o 1808/95 on avattu yhteisön tariffikiintiöitä tietyille maatalous-, teollisuus- ja kalataloustuotteille GATT:ssa,

yhteisö on käynyt neuvotteluja Itävallan, Suomen ja Ruotsin liittymisen johdosta tullitariffeja ja kauppaa koskevan yleissopimuksen (GATT) XXIV artiklan 6 kohdan mukaisesti; neuvoston asetuksen (EY) N:o 3093/95 (2) ja erityisesti sen 4 artiklan 3 kohdan mukaisesti yhteisö on sitoutunut avaamaan yhteisön tariffikiintiöitä alennetuin tullein tai nollatullein tietyille kalataloustuotteille tai muuttamaan kiintiön määrää ristiliimatun vanerin osalta 1 päivästä tammikuuta 1996; sen vuoksi olisi muutettava asetuksen (EY) N:o 1808/95 liite I tämän asetuksen liitteessä olevien tuotteiden lisäämiseksi ja järjestysnumeroa 09.0013 koskevan tariffikiintiön kiintiön määrän korvaamiseksi tämän asetuksen liitteessä olevalla kiintiön määrällä,

olisi taattava erityisesti yhteisön kaikkien tuojien yhtäläinen ja jatkuva pääsy kyseisiin kiintiöihin ja kiintiöille asetettujen tullien keskeytyksetön soveltaminen jokaiseen kyseisen tuotteen tuontiin jokaiseen jäsenvaltioon, kunnes kiintiöt täyttyvät,

yhteisön on kansainvälisiä velvoitteita täyttäessään päätettävä tariffikiintiöiden avaamisesta; kuitenkaan mikään ei estä kiintiöiden yhteisen hallinnoinnin tehokkuuden varmistamiseksi jäsenvaltioita lukemasta kiintiöihin tarvittavat määrät, jotka vastaavat tosiasiallista tuontia; tämä hallintotapa edellyttää kuitenkin tiivistä yhteistyötä komission jäsenvaltioiden välillä, ja komission on voitava erityisesti seurata kiintiöiden täyttymistä ja ilmoittaa siitä jäsenvaltioille, ja

tässä asetuksessa säädetyt toimenpiteet ovat tullikoodeksikomitean antaman lausunnon mukaiset,

ON ANTANUT TÄMÄN ASETUKSEN:

1 artikla

1. Lisätään asetuksen (EY) N:o 1808/95 liitteeseen I tämän asetuksen liitteessä järjestysnumeroita 09.0045, 09.0046, 09.0047 ja 09.0048 koskevat tariffikiintiöt.

2. Korvataan asetuksen (EY) N:o 1808/95 liitteessä I järjestysnumeroa 09.0013 koskeva tariffikiintiö tämän asetuksen liitteessä olevalla tariffikiintiöllä.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 1996.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä helmikuuta 1996.

Komission puolesta

Mario MONTI

Komission jäsen

(1) EYVL N:o L 176, 27.7.1995, s. 1

(2) EYVL N:o L 334, 30.12.1995, s. 1

LIITE

>TAULUKON PAIKKA>

>TAULUKON PAIKKA>